b"\n_START_ARTICLE_\nNikolai Vlad\xc3\xadmirovitx Nekr\xc3\xa0ssov\n_START_SECTION_\nBiografia\n_START_PARAGRAPH_\nNikolai Nekr\xc3\xa0ssov nasqu\xc3\xa9 a Moscou. Va ser periodista i va aprendre esperanto l'any 1915._NEWLINE_El 1918\xe2\x80\x9319 va ser president de Tutrusia Ligo de junaj esperantistoj i editor de Juna Mondo (M\xc3\xb3n Jove). L'1 de juny de 1922 Nekr\xc3\xa0ssov junt amb Gregory Demidyuk fund\xc3\xa0 la revista cultural La Nova Epoko, la qual va esdevenir un dels \xc3\xb2rgans de SAT. El 1923 va ser membre del Comit\xc3\xa8 Central de la Sovetlanda Esperantista Unui\xc4\x9do (SEU) (en rus: Soyuz Esperantistov Sovetskikh Stran), aleshores sota el lideratge d'Ernest Drezen._NEWLINE_A La Nova Epoko public\xc3\xa0 diversos assaigs de literatura en esperanto sobre Baghy, Bulthuis, Jung, Hohlov, Mikhalski, Devkin, Schulhof i altres. _NEWLINE_A principis de la d\xc3\xa8cada de 1930 particip\xc3\xa0 en la compilaci\xc3\xb3 de material sobre literatura per a la Enciklopedio de Esperanto. Tamb\xc3\xa9 public\xc3\xa0 moltes de les cartes de Zamenhof._NEWLINE_El 1931 va ser un dels cofundadors de la IAREV (Associaci\xc3\xb3 Internacional d'Escriptors Revolucionaris Esperantistes) i edit\xc3\xa0 el peri\xc3\xb2dic La Nova Etapo.\n_START_SECTION_\nArrest, execuci\xc3\xb3 i rehabilitaci\xc3\xb3\n_START_PARAGRAPH_\nNekr\xc3\xa0ssov va ser arrestat el 1938 i acusat de ser un espia feixista. Per aquest crim va ser afusellat el 4 d'octubre de 1938. El 26 de novembre de 1957 va ser rehabilitat declarant-se'l innocent a t\xc3\xadtol p\xc3\xb2stum."